smcproject/ml-wiki-sentences huggingface dataset:
ATLAS ന്റെ ഫലമായുന്റാകുന്ന ഊർജ്ജം അളന്നു തിട്ടപ്പെടുത്താനുള്ള കലോറിമീറ്ററുകൾ ഘടിപ്പിച്ചു.
2002-ൽ LHC നിർമ്മാണപ്രവർത്തനങ്ങളിൽ പ്രധാന പങ്കു വഹിച്ചവർക്ക് CERN ഗോൾഡൺ ഹാഡ്രോൺ അവാർഡുകൾ നൽകി.
CMS -ലെ പ്രധാന കാന്തങ്ങൾ ഘടിപ്പിച്ചു.
2008 ഓഗസ്റ്റ് 8-ആം തീയതി പരീക്ഷണം ആരംഭിച്ചു..
ലോകത്തിലെ ഏറ്റവും വലിയ ശാസ്ത്രീയ പരീക്ഷണ ശാല എന്നു വിശേഷിപ്പിക്കുന്ന യന്ത്രമാണ്‌ ലാർജ് ഹാഡ്രൊൺ കൊളൈഡർ.
മുപ്പത്തിനാലു രാജ്യങ്ങളിൽ നിന്നായി രണ്ടായിരത്തോളം ശാസ്ത്രജ്ഞർ ചേർന്നാണ്‌ ഇതു നിർമ്മിച്ചത്.
യൂറോപ്യൻ ഓർഗനൈസേഷൻ ഫോർ ന്യൂക്ലിയർ റിസർച്ച് അഥവാ CERN ആണ് നിർമ്മാതാക്കൾ.
1984-89 കാലഘട്ടത്തിൽ നിർമ്മിയ്ക്കപ്പെട്ട ഇലക്ട്രോൺ-പോസിട്രോൺ യന്ത്രത്തിന്റെ (LEP) മാതൃകയിലായിരുന്നു  ഹാഡ്രോൺ കൊളൈഡറിന്റെയും നിർമ്മാണം.
സ്വിറ്റ്സർലന്റിൽ ജനീവയ്ക്കു സമീപം ഭൂഗർഭത്തിൽ 100 മീറ്റർ മുതൽ 165 മീറ്റർ വരെ ആഴത്തിലാണ്‌ യന്ത്രം സ്ഥാപിയ്ക്കപ്പെട്ടിരിക്കുന്നത് .
തുരങ്കത്തെ 8 ഭാഗങ്ങളായി തിരിച്ചിരിക്കുന്നു.
ആകെ ചുറ്റളവ് 26.7 കിലോമീറ്റർ.
എട്ടു ഭാഗങ്ങളുടെയും കേന്ദ്രഭാഗത്താണ്‌ കൂട്ടിയിടി കേന്ദ്രങ്ങൾ ക്രമീകരിയ്ക്കപ്പെട്ടിരിക്കുന്നത്.
പ്രോട്ടോൺ കണങ്ങളെ കൊളൈഡറിലേയ്ക്കെത്തിയ്ക്കാൻ 2.5 കിലോമീറ്റർ നീളവും 3 മീറ്റർ വ്യാസവുമുള്ള രണ്ടു ചെറുതുരങ്കങ്ങളുമുണ്ട്.
ഓരോ പ്രോട്ടോൺ-പ്രോട്ടോൺ കൂട്ടിമുട്ടലും ഏകദേശം 7 ടെട്രാ ഇലക്ട്രോൺ വോൾട്ട് (10^12eV) ഊർജ്ജം സ്വതന്ത്രമാക്കപ്പെടുന്നു.
അങ്ങനെയുണ്ടാകുന്ന വൻ ഊഷ്മാവ് നിയന്ത്രിയ്ക്കാനായി -271 ഡിഗ്രി താപനില സൃഷ്ടിച്ചിരിക്കുന്നു.
60 ടൺ ദ്രവീകൃത ഹീലിയമാണ്‌ ഇതിനുപയോഗിച്ചിരിക്കുന്നത്.
ഈ കൊടും തണുപ്പ് അതിചാലകതയ്ക്കു കാരണമാകുന്നതിനാൽ തുരംഗത്തിനുള്ളിലെ കേബിളുകൾ വളരെക്കുറഞ്ഞ പ്രതിരോധത്തിൽ വൈദ്യുതി പ്രസരിപ്പിക്കും.
പ്രോട്ടോൺ ബീമുകളെ നിശ്ചിത ദിശയിലേയ്ക്ക് നിയന്ത്രിതമായി പായിയ്ക്കാൻ അതിശക്തമായ കാന്തികക്ഷേത്രവുമുണ്ട് .
ഏകദേശം 14.3 മീറ്റർ നീളമുള്ള 1,232 കാന്തങ്ങളുടെ സഹായത്തോടെയാണ്‌ അതു സാധ്യമാകുന്നത്.11,700 ആമ്പിയർ വൈദ്യുതിയിൽ 8.4 ടെസ്‌ല ശക്തിയുള്ള കാന്തികക്ഷേത്രമാണ്‌ അവ സൃഷ്ടിയ്ക്കുന്നത് .
യന്ത്രത്തിനുള്ളിൽ കണികകളും വാതകകണങ്ങളും തമ്മിലുള്ള കൂട്ടിമുട്ടൽ നിയന്ത്രിയ്ക്കാനായി ശൂന്യത സൃഷ്ടിച്ചിരിക്കുന്നു.
മൂന്ന് വാക്വം സിസ്റ്റങ്ങളുടെ ഒരേ സമയത്തുള്ള പ്രവർത്തനത്തിലൂടെയാണ് ഇതു സാദ്ധ്യമാവുന്നത്.
ഇതിൽ ഒരു സിസ്റ്റം  കാന്തികക്ഷേത്രത്തിലും മറ്റൊന്ന് ദ്രവീകൃത ഹീലിയം സൂക്ഷിച്ചിരിക്കുന്ന ടണലുകളിലും ഒടുവിലത്തേത് പ്രോട്ടോണുകളുടെ സഞ്ചാരപാദയിലും ശൂന്യത സൃഷ്ടിയ്ക്കുന്നു.
ആറു പ്രധാനപരീക്ഷണങ്ങളാണ്‌ ലാർജ് ഹാഡ്രൺ കൊളൈഡറിൽ നടത്തുന്നത്.
ALICE പരീക്ഷണം
പിണ്ഡസംഖ്യ കൂടിയ അയോണുകളുടെ കൂട്ടിയിടിയിടികളിലൂടെ ബിഗ്‌ബാംഗ് സ്ഫോടനത്തിനുശേഷം പ്രപഞ്ചത്തിൽ നിലനിന്നിരുന്ന അന്തരീക്ഷം കൃത്രിമമായി സൃഷ്ടിയ്ക്കുകയാണ്‌ ഈ പരീക്ഷണത്തിൽ.
ഈ അന്തരീക്ഷം പുനർസൃഷ്ടിയ്ക്കുന്നതിലൂടെ വസ്തുക്കളുടെ ക്വാർക്ക്-ഗ്ലുവോൺ പ്ലാസ്മ എന്ന അവസ്ഥയെക്കുറിച്ച് പഠനം നടത്താനാവുമെന്നാണ്‌ ശാസ്ത്രജ്ഞരുടെ കണക്കുകൂട്ടൽ.
ഉപണുകണങ്ങളായ പ്രോട്ടോൺ , ന്യൂട്രോൺ എന്നിവ ക്വാർക്കുകൾ കൊണ്ടാണ്‌ നിർമ്മിയ്ക്കപ്പെട്ടിരിക്കുന്നത് എന്ന് ആധുനിക ശാസ്ത്രലോകം വിശ്വസിക്കുന്നു.
ഈ ക്വാർക്കുകളെ പരസ്പരം സം‌യോജിപ്പിച്ചു നിർത്തുന്ന അതിസൂക്ഷ്മകണമാണ്‌ ഗ്ലൂഓൺ.
ക്വാർക്ക് - ഗ്ലൂവോൺ ബന്ധനം വളരെ ശക്തമായതിനാൽ, ക്വാർക്കുകളോ ഗ്ലുവോണുകളോ പരസ്പരബന്ധിതമല്ലാതെ സ്വതന്ത്രാവസ്ഥയിൽ പ്രപഞ്ചത്തിൽ കാണപ്പെടുന്നില്ല.
എന്നാൽ മഹാവിസ്ഫോടനത്തിനുശേഷമുള്ള വളരെക്കുറച്ചു സമയം,വളരെ ഉയർന്ന താപനിലയും,സാന്ദ്രതയും നിലനിന്നിരുന്നപ്പോൾ  ഇവ സ്വതന്ത്രമായി  സ്ഥിതി ചെയ്തിരുന്നതായി കരുതപ്പെടുന്നു.
ALICE പരീക്ഷണത്തിൽ  അയോണുകളുടെ കൂട്ടിയിടിയാലുണ്ടാകുന്ന ഉയർന്ന ഊഷ്മാവിൽ പ്രോട്ടോണുകളും,ന്യൂട്രോണുകളും വിഘടിച്ച് ക്വാർക്കുകളും ഗ്ലുവോണുകളും സ്വതന്ത്രമാകും.
അത് മഹാവിസ്ഫോടനത്തിനു ശേഷം പ്രപഞ്ചത്തിൽ നിലനിന്നിരുന്ന പദാർത്ഥത്തിന്റെ അവസ്ഥയായ ക്വാർക്ക് ഗ്ലുവോൺ പ്ലാസ്മ പുനഃസൃഷ്ടിക്കും.
ഈ അവസ്ഥയിലുള്ള പദാർത്ഥങ്ങളുടെ സവിശേഷതകളാണ്‌  LHC പരീക്ഷണത്തിന്റെ ആദ്യഘട്ടത്തിൽ ശാസ്ത്രജ്ഞർ പഠനവിധേയമാക്കുന്നത്.
ATLAS പരീക്ഷണം
കണികാ ബൗദ്ധികത്തിലെ ഒരുപാട് കൃത്യതയാർന്ന പരീക്ഷണങ്ങൾ നടത്താനും "ദൈവകണം" എന്നറിയപ്പെടുന്ന ഹിഗ്ഗ്സ് ബോസോണിനെ കണ്ടുപിടിക്കാനും രൂപകൽപ്പനചെയ്ത  പരീക്ഷണമാണ് ATLAS (A Torroidal LHC Apparatus).
LHC തുരങ്കത്തിൽ സ്ഥാപിച്ചിട്ടുള്ള ഏറ്റവും വലിയ ഡിറ്റക്റ്റർ (Particle detector) ആണ് അറ്റ്ലസ്.
25 മീറ്റർ വ്യാസവും 45 മീറ്റർ നീളവുമുള്ള ഈ ഭീമാകാരൻ ഡിറ്റക്റ്റരിന്റെ ഭാരം 7000 ടൺ ആണ്.
ലാർ അണക്കെട്ട് ഇംഗ്ലീഷ് വിലാസം https://ml.wikipedia.org/wiki/Lar_Dam
ഇറാനിലെ മസന്ദരൻ പ്രവിശ്യയിലെ അമോൾ കൗണ്ടിയിൽ ദാമവന്ത് മലയുടെ അടിവാരത്തിലുള്ള ഡാം പരിരക്ഷിത പ്രദേശമായ ലാർ നാഷണൽ പാർക്കിനടുത്തായി സ്ഥിതി ചെയ്യുന്ന ഒരു അണക്കെട്ട് ആണ് ലാർ അണക്കെട്ട് (Persian: سد لار sad-de lār).
രാജ്യത്തെ ഏറ്റവും വലിയ ജനസംഖ്യയുള്ള നഗരമായ ടെഹ്റാൻറെ 70 കിലോമീറ്റർ കിഴക്കുമായി സ്ഥിതി ചെയ്യുന്നു.
അവലംബം പുറം കണ്ണികൾ Soil-water.com: Profile of Lar Dam FAO: Report on Lar Dam Ingenierie.fr: Lar Dam Project — (in French)
ലാർജ്‌ മഗല്ലനിക് ക്ലൗഡ്‌ ഇംഗ്ലീഷ് വിലാസം https://ml.wikipedia.org/wiki/Large_Magellanic_Cloud
വലിയ മഗല്ലനിക് മേഘം (ലാർജ്‌ മെഗല്ലനിക് ക്ലൗഡ്‌) ക്ഷീരപഥത്തിന്റെ ഉപതാരാപഥം ആയ ഒരു ക്രമരഹിത താരാപഥം ആണ്.
ഇത് ഏകദേശം 160,000 പ്രകാശവർഷം ദൂരെ സ്ഥിതി ചെയ്യുന്നു.
ഇത് ഭൂമിയിൽ നിന്ന് മൂന്നാമത്തെ അടുത്ത താരാപഥം ആണ്.
ഇതിനു ഏകദേശം 10 ബില്യൻ സൗരപിണ്ഡം ഉണ്ടെന്നു കരുതുന്നു (ക്ഷീരപഥത്തിന്റെ 1/100 പിണ്ഡം).
14,000 പ്രകാശവർഷം വ്യാസം ഉള്ള ഈ ക്രമരഹിത താരാപഥം ലോക്കൽ ഗ്രൂപ്പിൽ നാലാമത്തെ വലിയ താരാപഥം ആണ്.
ഖഗോളത്തിന്റെ ദക്ഷിണാർധഭാഗത്ത്‌ മേശ നക്ഷത്രരാശിയുടെയും സ്രാവ് നക്ഷത്രരാശിയുടെയും അടുത്തതായി ഒരു നേരിയ മേഘം പോലെ ഇതിനെ കാണാം.
എ.ഡി.964-ൽ പേർഷ്യൻ ജ്യോതിശാസ്ത്രജ്ഞൻ ആയ അൽ-സൂഫി ആണ് ആദ്യമായി വലിയ മഗല്ലനിക് മേഘത്തെപറ്റി സൂചിപ്പിച്ചത്.
പിന്നീട് അമേരിഗോ വെസ്പൂചി എന്നാ നാവികനും ഇതിനെ പറ്റി സൂചിപ്പിച്ചു.
എന്നാൽ ഈ താരാപഥത്തെപറ്റി യൂറോപ്യന്മാർക്ക്  പരിചയപ്പെടുത്തിയത് ഫെർഡിനാൻഡ്‌ മഗല്ലൻ ആയിരുന്നു.
അദ്ദേഹത്തിന്റെ 1519 ലെ പര്യടനത്തിൽ തെക്കൻ ആകാശത്ത്‌ രാത്രിയിൽ കണ്ട പുതിയ രണ്ടു മേഘസദൃശ്യ രൂപങ്ങളെ അദ്ദേഹം ശ്രദ്ധിച്ചിരുന്നു.
അതിനാൽ ഇവ അദ്ദേഹത്തിന്റെ പേരിൽ അറിയപ്പെടുന്നു.
ആകാരം, സവിശേഷതകൾ
ഇത് ഒരു ക്രമരഹിത താരാപഥം ആയാണ് കണക്കാക്കിയിരുന്നതെങ്കിലും പുതിയ പഠനങ്ങൾ ഇതിന്റെ മദ്ധ്യത്തിലായി ഒരു ദണ്ഡ് ആകൃതി ഉള്ളതായി തെളിയിച്ചിട്ടുണ്ട്.
വലിയ മഗല്ലനിക് മേഘം ഒരു ബാർഡ് സർപ്പിളഗാലക്സി ആയിരുന്നിരിക്കാം എന്ന് കരുതപ്പെടുന്നു.
ക്ഷീരപഥത്തിന്റെയും ചെറിയ മഗല്ലനിക് മേഘത്തിൻറെയും ആകർഷണത്തിൽ ഇതിന്റെ രൂപം നഷ്ടപ്പെട്ടതായിരിക്കാം.
വളരെ അധികം വാതകങ്ങളും പൊടിപടലങ്ങളും ഉൾക്കൊള്ളുന്ന ഈ താരാപഥം വളരെ വേഗത്തിലുള്ള നക്ഷത്ര രൂപീകരണ പ്രക്രിയ നടക്കുന്ന ഒരു സ്ഥലമാണ്.
ലോക്കൽ ഗ്രൂപ്പിലെ ഏറ്റവും സജീവ നക്ഷത്ര രൂപീകരണ മേഖല ( നീഹാരിക ) ആയ ടാരൻടുല നീഹാരിക വലിയ മഗല്ലനിക് മേഘത്തിലാണ്.
അടുത്ത കാലത്ത് നടന്ന പഠനങ്ങൾ 60 ഗോളീയ താരാവ്യൂഹങ്ങൾ , 400 ഗ്രഹ നീഹാരികകൾ , 700 തുറന്ന താരാവ്യൂഹങ്ങൾ എന്നിവ കൂടാതെ നിരവധി ഭീമൻ നക്ഷത്രങ്ങളെയും കണ്ടെത്തി.
സമീപകാലത്ത് ഉണ്ടായ സൂപ്പർനോവ , സൂപ്പർനോവ 1987a കണ്ടെത്തിയതും ഈ താരാപഥത്തിലാണ്.
ചെറിയ മഗല്ലനിക് മേഘവും വലിയ മഗല്ലനിക് മേഘവും തമ്മിൽ ബന്ധിപ്പിച്ചുകൊണ്ട് വാതകങ്ങളുടെ ഒരു പാലം ഉണ്ട്.
ഇത് രണ്ടു മഗല്ലനിക് മേഘങ്ങളും തമ്മിൽ ഉള്ള സമ്പർക്കത്തെ തെളിയിക്കുന്നു.
ഈ മേഖല ഒരു നക്ഷത്രരൂപീകരണ പ്രദേശം ആണ്.
രണ്ടു മഗല്ലനിക് മേഘങ്ങൾക്കും പൊതുവിൽ ഒരു ഹൈഡ്രജൻ വാതക പുതപ്പ് ഉണ്ട് എന്നത് രണ്ടു താരാപഥങ്ങളും തമ്മിലുള്ള ഗുരുത്വാകർഷണ ബന്ധം ദീർഘകാലം ആയി നില നിൽക്കുന്ന ഒന്നാണെന്ന് തെളിയിക്കുന്നു.
ലാർനാക്ക കാസിൽ ഇംഗ്ലീഷ് വിലാസം https://ml.wikipedia.org/wiki/Larnaca_Castle
സൈപ്രസിന്റെ തെക്കൻ തീരത്ത് സ്ഥിതി ചെയ്യുന്ന ഒരു കോട്ടയാണ് ലാർനാക്ക കാസിൽ (ഗ്രീക്ക്: Κάστρο Λάρνακας; ടർക്കിഷ്: Larnaka Kalesi) .
സൈപ്രസിന്റെ തെക്കൻ തീരത്തെയും തുറമുഖ പട്ടണമായ ലാർനാക്കയെയും സംരക്ഷിക്കുന്നതിനാണ് ഈ കോട്ട നിർമ്മിച്ചത്.
പിന്നീട് ഇത് പീരങ്കി സ്റ്റേഷനായും ജയിലായും മ്യൂസിയമായും ഉപയോഗിച്ചു.
ബിസി 14-ാം നൂറ്റാണ്ട് മൈസീനിയൻ-അച്ചായൻസ് ഗ്രീക്കുകാർ ഒരു ചെറിയ പട്ടണം സ്ഥാപിച്ചപ്പോൾ മുതൽ ലാർനാക്കയിൽ ജനവാസമുണ്ട്.
വളരെക്കാലം കഴിഞ്ഞ്, ബൈസന്റൈൻസ് തുറമുഖത്തിന് സമീപം ഒരു ചെറിയ കോട്ട നിർമ്മിച്ചു.
ബൈസന്റൈൻ കോട്ട ആദ്യമായി നിർമ്മിച്ചത് എപ്പോഴാണെന്ന് വ്യക്തമല്ല, എന്നാൽ കോട്ടയ്ക്ക് ചുറ്റും നടത്തിയ പുരാവസ്തു ഗവേഷണങ്ങൾ സൂചിപ്പിക്കുന്നത് പ്രാരംഭ നിർമ്മാണം എഡി 12-ആം നൂറ്റാണ്ടിന്റെ അവസാനത്തിലാണെന്നാണ്.
രാജ്യത്തിന്റെ പ്രധാന തുറമുഖമായ ഫമാഗുസ്തയെ ജെനോവീസ് കൈവശപ്പെടുത്തിയതിനു ശേഷം, ഒരു പുതിയ തുറമുഖ നഗരത്തിന്റെ ആവശ്യകത ഉയർന്നുവന്നതിന് ശേഷം മധ്യകാലഘട്ടത്തിൽ നഗരത്തിന് പ്രാധാന്യം ലഭിച്ചു.
താമസിയാതെ, ലാർനാക്ക സൈപ്രസ് രാജ്യത്തിന്റെ പ്രധാന തുറമുഖങ്ങളിലൊന്നായി മാറി.
നഗരത്തെയും തുറമുഖത്തെയും സംരക്ഷിക്കുന്ന ഒരു കോട്ടയുടെ ആവശ്യകത ഉയർന്നുവന്നു.
1382-98 കാലഘട്ടത്തിൽ, ജെയിംസ് ഒന്നാമന്റെ ഭരണകാലത്ത്, തുറമുഖത്തിനടുത്തുള്ള ചെറിയ ബൈസന്റൈൻ കോട്ട കൂടുതൽ പ്രാധാന്യമുള്ള ഒരു കോട്ടയായി നവീകരിക്കപ്പെട്ടു.
പതിനെട്ടാം നൂറ്റാണ്ടോടെ കോട്ടയുടെ പ്രാധാന്യം നഷ്ടപ്പെടാൻ തുടങ്ങി.
അത് ഉപേക്ഷിക്കപ്പെട്ടു.
18-ആം നൂറ്റാണ്ടിന്റെ ആദ്യ പകുതിയിൽ, ഒരു പ്രശസ്ത പര്യവേക്ഷകൻ, അബോട്ട് ജിയോവാനി മാരിറ്റി, കോട്ട പകുതി നശിച്ച അവസ്ഥയിലാണെന്ന് രേഖപ്പെടുത്തി.
എന്നിട്ടും അതിനെ സംരക്ഷിക്കുന്ന പട്ടാളക്കാർ ഉണ്ടായിരുന്നു.
തുർക്കി ശൈലിയും ശിലാശാസനങ്ങളും കണക്കിലെടുത്ത് ഒട്ടോമൻ വംശജരാണ് കോട്ട പണിതതെന്ന് അദ്ദേഹം സിദ്ധാന്തിച്ചു.
ബ്രിട്ടീഷ് ഭരണകാലത്തുടനീളം ഈ കോട്ട തടവുകാരെ വധിക്കാൻ തൂക്കുമരം സ്ഥാപിച്ചിരുന്ന ഒരു ജയിലായി ഉപയോഗിച്ചിരുന്നു.
1948-ലാണ് അവസാനത്തെ വധശിക്ഷ നടപ്പാക്കിയത്.
സൈപ്രിയറ്റ് ആഭ്യന്തരയുദ്ധകാലത്ത് ഗ്രീക്ക് സൈപ്രിയോട്ടുകൾ ഈ കോട്ട കൈവശപ്പെടുത്തി.
അവരും അത് ഒരു ജയിലായി ഉപയോഗിച്ചു.
ക്രോണോഗ്രാഫർ ഫ്ലോറിയസ് ബൂസ്‌ട്രോണിയസ് ഇത് പട്ടണത്തിന്റെ തുറമുഖത്തെ സംരക്ഷിക്കുന്നതിനായി ലുസിഗ്നൻ രാജാവായ ജെയിംസ് ഒന്നാമന്റെ (1382 - 1398 എഡി) കാലത്ത് .
നിർമ്മിച്ചതായി പറയപ്പെടുന്നു.
അതേ സമയം, ജെനോവീസ് ഫമാഗുസ്ത (അമ്മോകോസ്റ്റോസ്) ഇതിനെ കൈവശപ്പെടുത്തിയതിനാൽ ലുസിഗ്നന്മാർക്ക് അവരുടെ രാജ്യത്തിന്റെ ആവശ്യങ്ങൾക്കായി മറ്റൊരു പ്രധാന തുറമുഖം വികസിപ്പിക്കേണ്ടിവന്നു.
1570 മുതൽ ഒരു തുർക്കി പട്ടാളം നിലയുറപ്പിച്ചിരുന്നെങ്കിലും, 1625-ൽ തുർക്കികൾ നിർമ്മിച്ചതാണ് ഈ കോട്ടയെന്ന് പതിനെട്ടാം നൂറ്റാണ്ടിലെ സ്രോതസ്സുകൾ വാദിക്കുന്നു.
1625-നു മുമ്പാണ് കോട്ട നിർമ്മിച്ചതെന്ന് സഞ്ചാരികളുടെ മറ്റ് പരാമർശങ്ങൾ സ്ഥിരീകരിക്കുന്നു.
നിലവിലെ ഉപയോഗം
സൈപ്രിയറ്റ് സ്വാതന്ത്ര്യത്തിനുശേഷം കോട്ട തന്നെ ഒരു മ്യൂസിയമാക്കി മാറ്റി.
അതേസമയം കോട്ടയുടെ മുറ്റം 200 പേർക്ക് ഇരിക്കാവുന്ന ഒരു ഓപ്പൺ എയർ തിയേറ്ററായി മാറ്റി.
ആദ്യകാല ക്രിസ്ത്യൻ, ബൈസന്റൈൻ, പോസ്റ്റ് ബൈസന്റൈൻ സൈപ്രസ് എന്നിവയിൽ നിന്നുള്ള പുരാവസ്തുക്കൾ മ്യൂസിയത്തിന്റെ പടിഞ്ഞാറൻ മുറിയിൽ പ്രദർശിപ്പിച്ചിരിക്കുന്നു.
ബൈസന്റൈൻ മതിൽ പെയിന്റിംഗുകൾ നടുവിലെ മുറിയിലും മധ്യകാല മൺപാത്രങ്ങൾ, പാത്രങ്ങൾ, ആയുധങ്ങൾ എന്നിവ കിഴക്കൻ മുറിയിലും പ്രദർശിപ്പിച്ചിരിക്കുന്നു.
ഗാലറി പുറംഭാഗം പ്രവേശനം ഇന്റീരിയർ ഇന്റീരിയർ References
ലാർ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Lar_National_Park ലാർ നാഷണൽ പാർക്കിലെ മഞ്ഞ സമതലം.
ഇറാനിലെ മാസന്ദരാൻ , തെഹ്റാൻ എന്നീ പ്രവിശ്യകളിലായി സ്ഥിതിചെയ്യുന്ന ഒരു ദേശീയോദ്യാനമായ ലാർ ദേശീയോദ്യാനം ( പേർഷ്യൻ پارک ملی لار park-e melli-e lar) ഒരു സംരക്ഷിതമേഖലയായി 1982-ൽ പ്രഖ്യാപിക്കപ്പെട്ടു.
ഇറാനിലേയും മധ്യേഷ്യയിലെയും ഏറ്റവും വലിയ പർവ്വതമായ ദാമവന്ത് പർവ്വതത്തിന്റെ അടിവാരത്തുള്ള അൽബോർസ് മലനിരകളുടെ മധ്യഭാഗത്ത് സ്ഥിതിചെയ്യുന്ന ഈ ഉദ്യാനം ഏകദേശം 30,000 ഹെക്ടർ (74000ഏക്കർ) വിസ്തൃതിയിൽ വ്യാപിച്ചുകിടക്കുന്നു.
മദ്ധ്യ അൽബോർസ് മേഖലകളിൽ മധ്യ ഭാഗത്തായി ട്രിയാസിക്, ജുറാസിക് പാറകൾ കാണപ്പെടുന്നു.
5610 മീറ്റർ ഉയരമുള്ള ദാമവന്ത് പർവ്വതം ഇറാനിലെ ഉയരം കൂടിയ പർവ്വതങ്ങളിലൊന്നാണ്.
1992-ൽ ഉദ്യാന സംരക്ഷകരിൽ മുഖ്യനായ നാക്കി മിർസ കരീമി, ഇറാൻ ഡെയിലി ദിനപത്രത്തിന്റെ ഞായറാഴ്ച പതിപ്പിൽ ഉദ്യാനത്തിലെ ചില പ്രദേശങ്ങളിൽ വേട്ടയാടൽ നിരോധിച്ചതായി പറയുകയുണ്ടായി.
അനധികൃതമായി മൃഗങ്ങളെ കൊല്ലുന്നതിനാൽ ഇവിടെ പലതിനും വംശനാശം സംഭവിച്ചിരിക്കുന്നു.
കാലിമേച്ചിൽ നടത്താൻ അനുവാദമുള്ള ലോകത്തിലെ ഒരേയൊരു ദേശീയോദ്യാനമാണ് ലാർ ദേശീയോദ്യാനം.
എന്നാൽ പുൽമേടുകൾ തേടി മാറി മാറി പാർക്കുന്ന ജനവർഗ്ഗത്തിൽപ്പെട്ടവരുടെ  ആടുമാടുകളെ ഇവിടെ യഥേഷ്ടം മേയ്ക്കുന്നതിനാൽ ഉദ്യാനത്തിൽ തഴച്ചുവളരുന്ന പച്ചസസ്യങ്ങൾ നശിക്കുകയും നദികൾ മാലിന്യം നിറഞ്ഞതായി തീരുകയും ചെയ്യുന്നു.
തുടർന്ന് സംരക്ഷിതമേഖലയായി മാറ്റുകയും ആടുമാടുകൾക്ക് ഉദ്യാനത്തിനെ മേച്ചിൽസ്ഥലമാക്കുന്നതിൽ നിന്നും പരിസ്ഥിതി വകുപ്പ് നിയന്ത്രണവും ഏർപ്പെടുത്തുകയും ചെയ്തു .
വിനോദസഞ്ചാരികളെ  ആകർഷിക്കുന്ന ലാർ അണക്കെട്ട് ഈ ഉദ്യാനത്തിൽ സ്ഥിതിചെയ്യുന്നു.
ലാർ ദേശീയോദ്യാനത്തിൽ വളരെ തണുത്ത ശൈത്യമാണ്‌ അനുഭവപ്പെടാറുള്ളത്.
മഴക്കാലത്ത്  ഫെബ്രുവരി മുതൽ മാർച്ച് മാസം പകുതിവരെ  ശരാശരി 95 മി.മീ.
കാലവർഷമാണ് ലഭിക്കുന്നത്.
സെപ്റ്റംബറിൽ ഈ കാലവർഷത്തിന്റെ തോത് 14.5 മി.മീ വരെയാകുന്നു.
തണുപ്പുള്ള മാസങ്ങളിലെ താപനില ശരാശരി മൈനസ് 37ഡിഗ്രി സെൽഷ്യസാണ്, ചൂടുള്ള മാസങ്ങളിൽ അനുഭവപ്പെടുന്ന താപനില 30ഡിഗ്രി സെൽഷ്യസാകുന്നു.
വർഷപാതം ശരാശരി 553 മി.മീ.
ആണ് ലഭിക്കുന്നത്.
സസ്യമൃഗജാലങ്ങൾ ലാർ ദേശീയോദ്യാനത്തിലെ സിറിയൻ ബ്രൗൺ ബിയർ
ലാർ ദേശീയോദ്യാനത്തിൽ നാനാതരത്തിലുള്ള സസ്യ-ജന്തു ജീവജാലങ്ങൾ  കാണപ്പെടുന്നു.
ഈ ഉദ്യാനമേഖലയിൽ 400 വ്യത്യസ്തയിനം സസ്യങ്ങളും, അതിൽ 35 തരം സസ്യങ്ങളുടെ ജന്മദേശം ഇറാന് അവകാശപ്പെടാവുന്നതാണ്.
ചിക്കറി (ശാസ്ത്രീയനാമം: Cichorium intybus ), പേർഷ്യൻ ഹോഗ് വീഡ് ( Heracleum persicum ), ഇരട്ടിമധുരം (ശാസ്ത്രീയനാമം: Glycyrrhiza glabra ).
സെയിന്റ് ജോൺസ് വർട്ട് ( Hypericum perforatum ), സ്റ്റാർ ഫ്ളവർ ( Borago officinalis ), ചുവന്നുള്ളി ( Allium cepa ), ഗാൽബാനം ( Ferula gummosa ) ഈ സസ്യങ്ങളെ കൂടാതെ രണ്ടിൽ കൂടുതൽ ഇനമുള്ള ഫംഗസുകളും ഈ ദേശീയോദ്യാനത്തിൽ കാണാം.
കാലിമേച്ചിൽ മൂലം ആസ്റ്റ്രേസീ കുടുംബത്തിൽപ്പെട്ട ഡെയിസി പോലുള്ള സസ്യങ്ങൾ അസ്‌ട്രാഗാലസ് ജീനസിൽപ്പെട്ട സസ്യങ്ങൾ അസ്‌ട്രാഗാലസ് ട്രഗാകാന്ത ( Astragalus  tragacanthus ), ജൂനിപെർ , എക്കിനോപ്സ് മുതലായ സസ്യങ്ങൾക്ക് വംശനാശഭീഷണി ഉണ്ടാക്കുന്നു.
അപകടകാരികളായ വിഷപ്പാമ്പുകളുടെ സങ്കേതമാണ് ഈ ഉദ്യാനം.
ലാറ്റിഫെർ വൈപർ ( Montivipera latifii ) ഉടുമ്പ് ( Varanus bengalensis ), പല്ലി , തവള മുതലായ ഉരഗങ്ങളെയും ഇവിടെ കാണാം.
ഐയുസിഎൻ റെഡ് ലിസ്റ്റിൽപ്പെട്ട ലാറ്റിഫെർ വൈപറിനെ ഈ ഉദ്യാനത്തിൽ സംരക്ഷിക്കുന്നു.
ലാറ ദേശീയോദ്യാനത്തിൽ കാണപ്പെടുന്ന റെഡ്-സ്പോട്ടഡ് ട്രൗട്ട് ( Salmo macrostigma ) ഇറാന്റെ തനതായ ജലജീവികളിലൊന്നാണ്.
ഗ്രേ പാട്രിഡ്ജ് ( Perdix perdix ), കഴുകൻ , കൊക്ക് , നീർക്കാക്ക തുടങ്ങിയ പക്ഷികളും കുറുനരി , കുറുക്കൻ , ആട് , പുലി , കാട്ടുപന്നി , ചെന്നായ തുടങ്ങിയ സസ്തനികളും ഉദ്യാനത്തിലെ ജീവജാലങ്ങളിൽ ഉൾപ്പെടുന്നു .
ഹറാസ് റോഡിലൂടെ (റോഡ് 77) കാറിൽ യാത്ര ചെയ്താൽ ഉദ്യാനത്തിലും, തെഹ്റാൻ പ്രവിശ്യയിൽ നിന്നും 70 കി.
സഞ്ചരിച്ചാൽ ലാർ അണക്കെട്ടിൽ എത്തിച്ചേരാം .
മെയ് മുതൽ ആഗസ്റ്റ് പകുതി വരെ ലാർ ദേശീയോദ്യാനം സന്ദർശിക്കാം.
എന്നാൽ കാട്ടുപൂക്കൾ പുൽമേടുകളിൽ വിരിഞ്ഞു നിൽക്കുന്ന മെയ് മാസം മുതൽ ജൂൺ അവസാനം വരെയാണ് ലാർ ദേശീയോദ്യാനം സന്ദർശിക്കാൻ നല്ല സമയം.
വർഷത്തിൽ ബാക്കി സമയം ദേശീയോദ്യാനം അടച്ചിട്ടിരിക്കും.
മദ്ധ്യ ആൽബോർസ് പർവ്വത നിരയുടെ ഭൂപടം Map of central Alborz Peaks: 1 `Alam Kūh -25 to 500 m 500 to 1500 m 1500 to 2500 m 2500 to 3500 m 3500 to 4500 m 4500 to 5610 m 2 Āzād Kūh 3 Damāvand 4 Do Berar 5 Do Khaharan 6 Ghal`eh Gardan 7 Gorg 8 Kholeno 9 Mehr Chal 10 Mīšīneh Marg 11 Naz 12 Shah Alborz 13 Sīālān 14 Tochal 15 Varavašt Rivers: 0 1 Alamūt 2 Chālūs 3 Do Hezār 4 Harāz 5 Jājrūd 6 Karaj 7 Kojūr 8 Lār 9 Nūr 10 Sardāb 11 Seh Hazār 12 Shāh Rūd Cities: 1 Āmol 2 Chālūs 3 Karaj Other: D Dīzīn E Emāmzādeh Hāšem K Kandovān Tunnel * Latīān Dam ** Lār Dam ചിത്രശാല ലാർ ദേശീയോദ്യാനത്തിൽ മേയുന്ന കന്നുകാലിക്കൂട്ടം ലാർ തടാകം ലാർ ദേശീയോദ്യാനത്തിലെ കാട്ടു പോപ്പി ലാർ ദേശീയോദ്യാനത്തിലെ മഞ്ഞുകാല ദൃശ്യം ഇറാൻ-മാസന്ദറാൻ - ദമവണ്ട് വോൾക്കാനിക്  ദൃശ്യം ദമവണ്ട് മഞ്ഞുകാല ദൃശ്യം അവലംബം https://www.adventureiran.com/tour/lar-national-park-trekking-to-mt-damavand.html Archived 2017-06-01 at the Wayback Machine .
www.zooplzen.cz/Files/zoo/ochrana_prirody/...
/Montivipera_conservation_in_Lar.pdf.
പുറത്തേക്കുള്ള കണ്ണികൾ Lar National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലാർഡിസബാലേസി ഇംഗ്ലീഷ് വിലാസം https://ml.wikipedia.org/wiki/Lardizabalaceae
പൂച്ചെടികളുടെ ഒരു കുടുംബമാണ് ലാർഡിസബാലേസി.
എപിജി II സിസ്റ്റത്തിൽ (2003 ലെയും 1998 ലെയും ആഞ്ചിയോസ്പേം ഫൈലോളജി ഗ്രൂപ്പ് സിസ്റ്റത്തിൽ നിന്ന് മാറ്റമില്ല) ഉൾപ്പെടെ ടാക്സോണമിസ്റ്റുകൾ ഈ കുടുംബത്തെ സാർവത്രികമായി അംഗീകരിച്ചിട്ടുണ്ട്.
ഇത് ക്ലേഡ് യൂഡിക്കോട്ടുകളിൽ റാനുൻകുലേസ് നിരയിൽ സ്ഥാപിച്ചിരിക്കുന്നു.
അറിയപ്പെടുന്ന 40 ഓളം സസ്യങ്ങളുടെ സ്പീഷീസുകൾ 7 ജനുസ്സുകളിലായി ഈ കുടുംബത്തിൽ ഉൾപ്പെടുന്നു.
ജനീറ Image Genus Common Name Number of Living Species Akebia Decne.
4 Archakebia C.Y.Wu, T.C.Chen H.N.Qin' 1 ബോക്വില Decne.
Chameleon vine 1 Decaisnea Hook.f. Thomson' Dead man's fingers 1 Holboellia 5 Lardizabala Ruiz Pav.
Zabala fruit 1 Sargentodoxa Rehder E.H.Wilson 1 Sinofranchetia Hemsl.
1 Stauntonia DC.
16 അവലംബം പുറത്തേക്കുള്ള കണ്ണികൾ Lardizabalaceae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Lardizabalaceae in the Flora of North America Lardizabalaceae in the Flora of China Archived 2007-06-15 at the Wayback Machine .
links at CSDL Archived 2006-10-10 at the Wayback Machine .
Chilean Lardizabalaceae at Chileflora
ലാർജ് സിനോപ്റ്റിക് സർവേ ടെലസ്കോപ് ഇംഗ്ലീഷ് വിലാസം https://ml.wikipedia.org/wiki/Large_Synoptic_Survey_Telescope
ലാർജ് സിനോപ്റ്റിക് സർവേ ടെലസ്കോപ് (LSST) ആകാശത്തിന്റെ ഏറ്റവും വിപുലമായ നിരീക്ഷണത്തിനു വേണ്ടി നിർമ്മിക്കാൻ പോകുന്ന പ്രതിഫലന ദൂരദർശിനിയാണ് .
ഇപ്പോൾ ഇതിന്റെ ദർപ്പണങ്ങൾ നിർമ്മിക്കാൻ തുടങ്ങുന്നതേയുള്ളു.
2012ൽ അംഗീകാരം നേടിയ എൽ.എസ്.എസ്.ടി. 2022ലാണ് പരിപൂർണ്ണമായി പ്രവർത്തനസജ്ജമാവുക.
വടക്കൻ ചിലിയിൽ സെറോ പാക്കോൺ പർവ്വതനിരയിലെ എൽ പിനോൺ കൊടുമുടിയിലാണ് എൽ.എസ്.എസ്.ടി. സ്ഥാപിക്കാൻ പോകുന്നത്.
സമുദ്രനിരപ്പിൽ നിന്ന് 2682കി.
മീറ്റർ ഉയരത്തിൽ കിടക്കുന്ന പ്രദേശമാണിത്.
അമേരിക്കയിലെ നാഷണൽ സയൻസ് ഫൗണ്ടേഷനാണ് ഇതിന്റെ നിർമ്മാണത്തിന്റെ ചുക്കാൻ പിടിക്കുന്നത്.
കൂടാതെ സോഫ്റ്റ്‌വെയർ രംഗത്തെ ശതകോടീശ്വരന്മാരായ ചാൾസ് സൈമൺയി , ബിൽഗേറ്റ്സ് എന്നിവരുടെ സാമ്പത്തിക സഹകരണവുമുണ്ട്.
2012 ജൂലൈ 18൹ നാഷണൽ സയൻസ് ബോർഡിന്റെ അംഗീകാരം ലഭിച്ചയുടെനെ തന്നെ ഇതിന്റെ നിർമ്മാണപ്രവർത്തനങ്ങൾ ആരംഭിച്ചു കഴിഞ്ഞിരുന്നു.
ഇപ്പോൾ ഡിസൈനിങിന്റെ അവസാനഘട്ടത്തിലെത്തിക്കഴിഞ്ഞു.
ഇതുവരെ നിർമ്മിച്ചിട്ടുള്ളതിൽ വെച്ച് ഏറ്റവും വലിയ കളക്റ്റിങ് ഏരിയയുള്ള പ്രാകാശിക ദൂരദർശിനിയാണ് എൽ.എസ്.എസ്.ടി. ഇതിന്റെ പ്രാഥമിക ദർപ്പണത്തിന്റെ വ്യാസം 804മീറ്ററാണ്.
ഇത് ആകാശത്തിന്റെ 3.5 ഡിഗ്രി പ്രദേശം നിരീക്ഷണവിധേയമാക്കും.
സൂര്യൻ സ്ഥിതിചെയ്യാൻ എടുക്കുന്ന ആകാശസ്ഥലം 0.5ഡിഗ്രിയാണെന്ന് ഓർക്കുക.
ഇതിന്റെ ഉയർന്ന അപ്പാർച്ചർ(പ്രകാശം ശേഖരിക്കാനുള്ള കഴിവ്) ആകാശചിത്രീകരണം കൂടുതൽ സൂക്ഷ്മതയുള്ളതാക്കും.
സാധാരണ പ്രാകാശിക ദൂരദർശിനികളിൽ രണ്ട് ദർപ്പണങ്ങൾ മാത്രം ഉപയോഗിക്കുമ്പോൾ എൽ.എസ്.എസ്.ടിയിൽ 5 മീറ്റർ വ്യാസമുള്ള മൂന്നാമതൊരു ദർപ്പണം(M3) കൂടി ഉപയോഗിക്കുന്നു.
വളരെ മങ്ങിയ പ്രാകാശികസ്രോതസ്സുകളെ പോലും കണ്ടെത്തുന്നതിനു വേണ്ടിയാണിത്.
പ്രാധമിക ദർപ്പണത്തിന്റെ(M1) വ്യാസം 8.4മീറ്ററും ദ്വിതീയ ദർപ്പണത്തിന്റെ(M2)വ്യാസം 3.4മീറ്ററുമാണ്.
തൃതീയ ദർപ്പണം പ്രാഥമിക ദർപ്പണത്തിനുള്ളിൽ തന്നെയാണ് സ്ഥാപിക്കുക.
പ്രാധമിക ദർപ്പണവും തൃതീയ ദർപ്പണവും ഒരൊറ്റ ഗ്ലാസിൽ തന്നെയാണ് നിർമ്മിക്കുക.
ഇത് M1M3 മോണോലിത്ത് എന്നറിയപ്പെടുന്നു.
ഇതിൽ ഉപയോഗിക്കുന്ന 3.2 ഗീഗാപിക്സൽ ക്യാമറ ദൂരദർശിനികളിൽ ഉപയോഗിക്കുന്ന ക്യാമറകളിൽ ഏറ്റവും വലുതായിരിക്കും.
2 ലക്ഷം ചിത്രങ്ങൾ (1.28 പെറ്റാബൈറ്റ്സ്) ഓരോ വർഷം ലഭ്യമാക്കും.
ഓരോ രാത്രിയിലും ലഭിക്കുന്ന 30ടെറാബൈറ്റ് വിവരങ്ങൾ വിശകലനം ചെയ്യുക എന്നതായിരിക്കും ഈ പ്രോജക്റ്റിലെ ഏറ്റവും ശ്രമകരമായ ജോലി.
ഈ പ്രോജക്റ്റിലെ പ്രധാന കമ്പ്യൂട്ടറിന് 100 ടെറാഫ്ലോപ്സ് കമ്പ്യൂട്ടിങ് ശേഷിയും 15 പെറ്റാബൈറ്റ് സംഭരണശേഷിയും ആവശ്യമായി വരും.
എൽ.എസ്.എസ്.ടിയുടെ പ്രധാനലക്ഷ്യങ്ങൾ താഴെ പറയുന്നവയാണ്.
ഇനിയും നമുക്കു മനസ്സിലാക്കാൻ കഴിയാത്ത തമോ ഊർജ്ജം , തമോദ്രവ്യം എന്നിവയുടെ കൂടുതൽ തെളിവുകൾ ലഭ്യമാക്കുക.
ഭൂമിക്കു സമീപത്തു കൂടി സഞ്ചരിക്കുന്ന ഛിന്നഗ്രഹങ്ങൾ , കയിപ്പർ ബെൽറ്റ് പദാർത്ഥങ്ങൾ എന്നിവയെ കുറിച്ച് പഠിക്കുക.
ക്ഷണിക പ്രതിഭാസങ്ങളായ നോവ , സൂപ്പർനോവ എന്നിവയെ കണ്ടെത്തുക.
ആകാശഗംഗയുടെ സമ്പൂർണ്ണമാപ്പിങ്.
ഇവ കൂടാതെ അപ്രതീക്ഷിതമായ മറ്റു പല കണ്ടെത്തലുകളും എൽ.എസ്.എസ്.ടി നമുക്കു നൽകും എന്നാണ് പ്രതീക്ഷിക്കുന്നത്.
സിനോപ്സിസ് എന്ന ഗ്രീക് പദത്തിൽ നിന്നാണ് സിനോപ്റ്റിക് എന്ന വാക്ക് സ്വീകരിച്ചിട്ടുള്ളത്.
ഒരു വസ്തുവിനെ കുറിച്ചുള്ള എല്ലാ വസ്തുതകളും ഒരുമിച്ച് സമ്പൂർണ്ണമായി പഠിക്കുക എന്നാണ് ഈ വാക്കിനർത്ഥം - (syn = ഒരുമിച്ച്, opsis = കാഴ്ച).
ഓരോ രാത്രിയിലും ലഭ്യമാകുന്ന(30 ടെറാബൈറ്റ് ) വിവരങ്ങൾ ഗൂഗിൾ അവരുടെ ഇന്ററാക്ടീവ് നൈറ്റ് സ്കൈ മാപിലൂടെ ലഭ്യമാക്കിക്കൊണ്ടിരിക്കും.
മിൽ‌ഡ്രഡ് കോൺ ഇംഗ്ലീഷ് വിലാസം https://ml.wikipedia.org/wiki/Mildred_Cohn
മിൽ‌ഡ്രഡ് കോൺ (ജൂലൈ 12, 1913 - ഒക്ടോബർ 12, 2009) ഒരു അമേരിക്കൻ ബയോകെമിസ്റ്റായിരുന്നു .
മൃഗങ്ങളുടെ കോശങ്ങളിലെ രാസപ്രവർത്തനങ്ങളെക്കുറിച്ചുള്ള പഠനത്തിലൂടെ ജൈവ രാസ പ്രക്രിയകളെക്കുറിച്ചുള്ള അവബോധം വളർത്തി.
എൻസൈം പ്രവർത്തനങ്ങൾ പഠിക്കുന്നതിനായി ന്യൂക്ലിയർ മാഗ്നെറ്റിക് റെസൊണൻസ് ഉപയോഗിക്കുന്നതിൽ അവർ ഒരു മുൻ‌നിരക്കാരിയായിരുന്നു.
പ്രത്യേകിച്ച് അഡെനോസിൻ ട്രൈഫോസ്ഫേറ്റ് (എടിപി)
1982-ൽ രാജ്യത്തെ പരമോന്നത ശാസ്ത്ര അവാർഡായ നാഷണൽ മെഡൽ ഓഫ് സയൻസ് ലഭിക്കുകയും നാഷണൽ വിമൻസ് ഹാൾ ഓഫ് ഫെയിമിൽ ഇടം നേടുകയും ചെയ്തു.
കോണിന്റെ മാതാപിതാക്കളും, ബാല്യകാല പ്രണയിതാക്കകളുമായ ഇസിഡോർ കോൺ, ബെർത്ത ക്ലീൻ കോൺ എന്നിവർ ജൂതവംശജരായിരുന്നു.
അവരുടെ അച്ഛൻ ഒരു റബായ് ( യഹൂദമതപണ്ഡിതൻ) ആയിരുന്നു.
1907 ഓടെ അവർ റഷ്യയിൽ നിന്ന് അമേരിക്കയിലേക്ക് പുറപ്പെട്ടു.
മിൽഡ്രഡ് കോൺ 1913 ജൂലൈ 12 ന് ബ്രോങ്ക്സിൽ ജനിച്ചു.
അവിടെ അവരുടെ കുടുംബം ഒരു അപ്പാർട്ട്മെന്റിൽ താമസിച്ചു.
മിൽ‌ഡ്രെഡിന് 13 വയസ്സുള്ളപ്പോൾ, അവരുടെ പിതാവ് കുടുംബത്തെ ഒരു യീദിഷ് സംസാരിക്കുന്ന സഹകരണാടിസ്ഥാനത്തിലുള്ള ഹെയ്ം ഗെസെൽ‌ഷാഫ്റ്റിലേക്ക് മാറ്റി.
അത് വിദ്യാഭ്യാസം, കല, സാമൂഹ്യനീതി, യീദിഷ് സംസ്കാരം സംരക്ഷിക്കൽ എന്നിവയ്ക്ക് ഊന്നൽ നൽകി.
കോൺ ഹൈസ്കൂളിൽ നിന്ന് 14 വയസ്സുള്ളപ്പോൾ ബിരുദം നേടി.
വംശം, മതം, വംശീയ പശ്ചാത്തലം എന്നിവ കണക്കിലെടുക്കാതെ യോഗ്യതയുള്ള എല്ലാ സ്ത്രീകൾക്കും സൗജന്യവും തുറന്നതുമായ ഹണ്ടർ കോളേജിൽ ചേർന്നു.
1931-ൽ അവൾക്ക് ബാച്ചിലേഴ്സ് കം  ലൗഡ് ലഭിച്ചു.
കൊളംബിയ യൂണിവേഴ്സിറ്റിയിൽ ഒരു വർഷം തങ്ങാൻ അവർക്ക് കഴിഞ്ഞു.
പക്ഷേ അവർ ഒരു സ്ത്രീയായതിനാൽ അസിസ്റ്റന്റ്ഷിപ്പ് ലഭിക്കാൻ യോഗ്യതയില്ലായിരുന്നു.
1932-ൽ ബിരുദാനന്തര ബിരുദം നേടിയ ശേഷം നാഷണൽ അഡ്വൈസറി കമ്മിറ്റി ഫോർ എയറോനോട്ടിക്സിൽ രണ്ടുവർഷം പ്രവർത്തിച്ചു.
അവർക്ക് പിന്തുണയുള്ള ഒരു സൂപ്പർവൈസർ ഉണ്ടായിരുന്നുവെങ്കിലും, 70 പുരുഷന്മാർക്കിടയിൽ ഏക വനിതയായിരുന്നതിനാൽ ഒരിക്കലും സ്ഥാനക്കയറ്റം ലഭിക്കില്ലെന്ന് അറിയിച്ചു.
പിന്നീട് നൊബേൽ സമ്മാനം നേടിയ ഹരോൾഡ് യുറെയുടെ കീഴിൽ പഠിക്കാൻ കൊളംബിയയിലേക്ക് മടങ്ങി.
കാർബണിന്റെ വ്യത്യസ്ത ഐസോടോപ്പുകൾ പഠിക്കാൻ കോൺ പ്രവർത്തിക്കുകയായിരുന്നു.
എന്നിരുന്നാലും, അവരുടെ സജ്ജീകരണം അവളെ പരാജയപ്പെടുത്തി.
അവർക്ക് ഈ പ്രോജക്റ്റ് പൂർത്തിയാക്കാൻ കഴിഞ്ഞില്ല.
ഓക്സിജൻ ഐസോടോപ്പുകളെക്കുറിച്ച് പ്രബന്ധം എഴുതിയ അവർ 1938-ൽ ഫിസിക്കൽ കെമിസ്ട്രിയിൽ പിഎച്ച്ഡി നേടി.
യുറെയുടെ ശുപാർശയോടെ, സെന്റ് ലൂയിസിലെ വാഷിംഗ്ടൺ സർവകലാശാലയിലെ വിൻസെന്റ് ഡു വിഗ്നൗഡിന്റെ ലബോറട്ടറിയിൽ റിസർച്ച് അസോസിയേറ്റ് സ്ഥാനം നേടാൻ കോണിന് കഴിഞ്ഞു.
റേഡിയോ ആക്ടീവ് സൾഫർ ഐസോടോപ്പുകൾ ഉപയോഗിച്ച് കോൺ സൾഫർ-അമിനോ ആസിഡ് മെറ്റബോളിസത്തെക്കുറിച്ച് പോസ്റ്റ്-ഡോക്ടറൽ പഠനങ്ങൾ നടത്തി.
സൾഫർ അടങ്ങിയ സംയുക്തങ്ങളുടെ മെറ്റബോളിസം പരിശോധിക്കാൻ ഐസോടോപ്പിക് ട്രേസറുകളുടെ ഉപയോഗം കോൺ ആരംഭിച്ചു.
ഡു വിഗ്നൗഡ് തന്റെ ലബോറട്ടറി ന്യൂയോർക്ക് നഗരത്തിലെ കോർനെൽ യൂണിവേഴ്സിറ്റി മെഡിക്കൽ കോളേജിലേക്ക് മാറ്റിയപ്പോൾ, കോണും അവരുടെ പുതിയ ഭർത്താവ് ഭൗതികശാസ്ത്രജ്ഞൻ ഹെൻറി പ്രിമാകോഫും ന്യൂയോർക്കിലേക്ക് മാറി.
1946-ൽ വാഷിംഗ്ടൺ സർവകലാശാലയിൽ ഫാക്കൽറ്റി നിയമനം ഹെൻ‌റി പ്രിമാകോഫ് വാഗ്ദാനം ചെയ്തു.
യൂണിവേഴ്സിറ്റിയുടെ സ്കൂൾ ഓഫ് മെഡിസിനിലെ ബയോകെമിസ്ട്രി ലബോറട്ടറിയിൽ കാൾ , ഗെർട്ടി കോറി എന്നിവരുമായി ഒരു ഗവേഷക സ്ഥാനം നേടാൻ കോണിന് കഴിഞ്ഞു.
അവിടെ, അവർക്ക് സ്വന്തം ഗവേഷണ വിഷയങ്ങൾ തിരഞ്ഞെടുക്കാൻ കഴിഞ്ഞു.
എടിപിയുടെ ബയോകെമിസ്ട്രിയെക്കുറിച്ച് ഗണ്യമായ വിവരങ്ങൾ വെളിപ്പെടുത്തി.
എടിപിയുടെ ഘടന, ഓക്സിഡേറ്റീവ് ഫോസ്ഫോറിലേഷൻ , എടിപി, എഡിപി എന്നിവയുടെ എൻസൈമാറ്റിക് പരിവർത്തനത്തിൽ ഡൈവാലന്റ് അയോണുകളുടെ പങ്ക് ഉൾപ്പെടെ എടിപിയുമായുള്ള ഫോസ്ഫറസിന്റെ പ്രവർത്തനം അന്വേഷിക്കാൻ അവർ ന്യൂക്ലിയർ മാഗ്നറ്റിക് റെസൊണൻസ് ഉപയോഗിച്ചു.
അവലംബം പുറത്തേക്കുള്ള കണ്ണികൾ Mildred Cohn, Ph.D.: The Science of Fearlessness , Video, 18 min 43 sec, Science History Institute , Philadelphia, PA
മിൽ‌ഡ്രഡ് ഹാരിസ് ഇംഗ്ലീഷ് വിലാസം https://ml.wikipedia.org/wiki/Mildred_Harris
മിൽ‌ഡ്രഡ് ഹാരിസ് (ജീവിതകാലം: നവംബർ 29, 1901 - ജൂലൈ 20, 1944) ഇരുപതാം നൂറ്റാണ്ടിന്റെ പ്രാരംഭത്തിൽ ചലച്ചിത്ര ലോകത്തു പ്രവർത്തിച്ചിരുന്ന ഒരു അമേരിക്കൻ നടിയായിരുന്നു.
ഒരു ബാലനടിയായി ഏകദേസം 11 വയസ് പ്രായമുള്ളപ്പോൾ ചലച്ചിത്രമേഖലയിൽ അരങ്ങേറ്റംകുറിച്ച മിൽഡ്രഡ് ഹാരിസ് ചാർലി ചാപ്ലിന്റെ ആദ്യ പത്നി കൂടിയായിരുന്നു.
വയോമിങ്ങിലെ ഷയേനിൽ ഒരു ടെലിഗ്രാഫ് ഓപ്പറേറ്ററായ ഹാരി ഹാരിസിന്റെയും അദ്ദേഹത്തിന്റെ പത്നിയായിരുന്ന അന്ന പാർസൺസ് ഫൂട്ടെയുടെയും പുത്രിയായി മിൽഡ്രഡ് ഹാരിസ് ജനിച്ചു.
1912 ൽ ഫ്രാൻസിസ് ഫോർഡും തോമസ് എച്ച്. ഇൻസും സംവിധാനം ചെയ്ത ദ പോസ്റ്റ് ടെലിഗ്രാഫർ എന്ന വെസ്റ്റേൺ ഹ്രസ്വ ചിത്രത്തിലൂടെ തന്റെ പതിനൊന്നാമത്തെ വയസ്സിൽ ഹാരിസ് ആദ്യമായി സ്‌ക്രീനിൽ പ്രത്യക്ഷപ്പെട്ടു.
പലപ്പോഴും ബാലതാരം പോൾ വില്ലിസിനൊപ്പം പ്രത്യക്ഷപ്പെട്ടിരുന്ന അവർ വിവിധ ബാല വേഷങ്ങളിലൂടെ ചലച്ചിത്രരംഗത്ത് തുടർന്നു.1914-ൽ ദി ഓസ് ഫിലിം മാനുഫാക്ചറിംഗ് കമ്പനി ദി മാജിക് ക്ലോക്ക് ഓഫ് ഓസ് എന്ന ചിത്രത്തിലെ ഫ്ലഫ്, ഹിസ് മജസ്റ്റി, ദ സ്കെയർക്രോ ഓഫ് ഓസ് എന്ന ചിത്രത്തിലെ ബട്ടൺ-ബ്രൈറ്റ് എന്നീ കഥാപാത്രങ്ങളെ അവതരിപ്പിക്കുവാൻ മിൽഡ്രഡ് ഹാരിസുമായി കരാറിലേർപ്പെട്ടു.
1916 ൽ, പതിനഞ്ചാമത്തെ വയസ്സിൽ, ഗ്രിഫിത്തിന്റെ ഇൻടോളറൻസ് എന്ന ഇതിഹാസ ചിത്രത്തിൽ അവർ ഒരു അന്തഃപുര വനിതയായി പ്രത്യക്ഷപ്പെട്ടു.
1920 കളിൽ, ബാലനടിയെന്ന നിലയിൽനിന്ന് ഹാരിസ് നായികാ കഥാപാത്രങ്ങളിലേയ്ക്ക് ചുവടു വയ്ക്കുകയും പ്രമുഖ നടന്മാരായ കോൺറാഡ് നാഗൽ , ചാർലി ചേസ് , മിൽട്ടൺ സിൽസ് , ലയണൽ ബാരിമോർ , റോഡ് ലാ റോക്വെ , മൂർ സഹോദരന്മാരായ ഓവൻ, ടോം എന്നിവരോടൊപ്പം അഭിനയിക്കുകയും ചെയ്തു.
ഫ്രാങ്ക് കാപ്രയുടെ 1928 ലെ നിശബ്ദ നാടകീയ ചലച്ചിത്രമായ ദ പവർ ഓഫ് പ്രസ്സിൽ ഡഗ്ലസ് ഫെയർബാങ്ക്സ്, ജൂനിയർ , ജോബിന റാൽസ്റ്റൺ എന്നിവരോടൊപ്പം അഭിനയിച്ചു.
അതേ വർഷം തന്നെ യൂണിവേഴ്സൽ പിക്ചേഴ്സിന്റെ ആദ്യ ശബ്ദ ചിത്രമായ മെലഡി ഓഫ് ലവ് എന്ന ചിത്രത്തിൽ വാൾട്ടർ പിഡ്ജോണിനൊപ്പം വേഷമിട്ടു.
അവലംബം ↑ {{ cite news }} : Cite has empty unknown parameter: | coauthors= ( help ) ↑
മീ ജെമിസൺ ഇംഗ്ലീഷ് വിലാസം https://ml.wikipedia.org/wiki/Mae_Jemison
ഒരു അമേരിക്കൻ എഞ്ചിനീയറും ഭിഷഗ്വരയും നാസയിലെ മുൻ ബഹിരാകാശയാത്രികയുമാണ് മീ കരോൾ ജെമിസൺ (ജനനം: ഒക്ടോബർ 17, 1956) ബഹിരാകാശ യാത്ര ചെയ്ത ആദ്യത്തെ കറുത്ത വനിതയായ ജെമിസൺ സ്പേസ് ഷട്ടിൽ എൻ‌ഡോവറിൽ ഒരു മിഷൻ സ്പെഷ്യലിസ്റ്റായി സേവനമനുഷ്ഠിച്ചു.
1987-ൽ നാസയുടെ ബഹിരാകാശ സേനയിൽ ചേർന്ന ജെമിസൺ, എസ്ടിഎസ് -47 ദൗത്യത്തിനായി സേവനമനുഷ്ഠിച്ചിരുന്നു.
ഈ സമയത്ത് 1992 സെപ്റ്റംബർ 12-20 തീയതികളിൽ എട്ട് ദിവസത്തോളം ഭൂമിയെ പരിക്രമണം ചെയ്തു.
അലബാമയിൽ ജനിച്ച് ചിക്കാഗോയിൽ വളർന്ന ജെമിസൺ സ്റ്റാൻഫോർഡ് സർവകലാശാലയിൽ നിന്ന് കെമിക്കൽ എഞ്ചിനീയറിംഗിലും ആഫ്രിക്കൻ-അമേരിക്കൻ പഠനങ്ങളിലും ബിരുദം നേടി.
തുടർന്ന് കോർനെൽ സർവകലാശാലയിൽ നിന്ന് മെഡിക്കൽ ബിരുദം നേടി.
1983 മുതൽ 1985 വരെ ലൈബീരിയയിലെയും സിയറ ലിയോണിലെയും പീസ് കോർപ്സിന്റെ ഡോക്ടറായിരുന്ന ജെമിസൺ, ഒരു പൊതു പരിശീലകയായി പ്രവർത്തിച്ചു.
ഒരു ബഹിരാകാശയാത്രികയാകാനുള്ള ശ്രമത്തിൽ അവർ നാസയ്ക്ക് അപേക്ഷ നൽകി.